ตำรวจพิเศษวินสเปคเตอร์

ตำรวจพิเศษวินสเปคเตอร์ () เป็นภาพยนตร์โทคุซัทสึแนวเมทัลฮีโรลำดับที่ 9 และเป็นซีรีส์แรกในรูปแบบหน่วยกู้ภัยระบบข้าราชการ ออกอากาศครั้งแรกเมื่อวันที่ 5 กุมภาพันธ์ ค.ศ. 1990 ถึงวันที่ 28 มกราคม ค.ศ. 1991 โดยออกอากาศทุกวันอาทิตย์เวลา 8.00 ถึง 8.30 น.ทางสถานีโทรทัศน์ทีวีอาซาฮี รวมทั้งสิ้น 49 ตอน

ในประเทศไทยเคยออกอากาศทางสถานีโทรทัศน์ช่อง 9 อ.ส.ม.ท. ในปี พ.ศ. 2534-2535 ในชื่อมือปราบวินสเปคเตอร์โดยออกอากาศทุกวันอาทิตย์เวลา 10.30 - 11.00 น. ปัจจุบันลิขสิทธิ์ถูกต้องเป็นของบริษัท ทีไอจีเอ จำกัด

 เนื้อเรื่อง 

 ตัวละคร 
 ทีมวินสเปคเตอร์ 

 ██ ไฟเออร์ (ファイヤー) / คางาวะ เรียวมะ (ญี่ปุ่น: 香川 竜馬)
 หัวหน้าทีมวินสเปคเตอร์ อายุ 23 ปี เป็นมนุษย์เพียงคนเดียวของทีมที่สามารถสวมเกราะปฏิบัติการและเข้าต่อสู้กับอาชญากรได้โดยตรง ในอดีตเรียวมะเคยเป็นนักกีฬาโอลิมปิก และมีระดับสติปัญญาสูง เหมาะสมกับบทบาทผู้นำภาคสนาม

 ██ ไบเคิล (ญี่ปุ่น: バイクル)
 หุ่นยนต์ปัญญาประดิษฐ์ประเภทซัพพอร์ตดรอยด์ สีเหลือง เป็นฝาแฝดของวอลเตอร์ มีบุคลิกใจร้อน วู่วาม แต่มีพละกำลังสูง ทำหน้าที่สนับสนุนการต่อสู้และงานภาคสนาม

 ██ วอลเตอร์ (ญี่ปุ่น: ウォルター)
 หุ่นยนต์ปัญญาประดิษฐ์ประเภทซัพพอร์ตดรอยด์ สีเขียวน้ำทะเล เป็นฝาแฝดของไบเคิล มีนิสัยสุขุม ใจเย็น และเคลื่อนไหวช้ากว่าเล็กน้อย มีความสามารถในการบินด้วยแบ็กแพ็กพิเศษ และมีสมรรถนะด้านการประมวลผลข้อมูลและการอ่านที่รวดเร็วกว่ามนุษย์ทั่วไป
 ในทางเทคนิค สีเกราะของวอลเตอร์ถูกกำหนดให้เป็นสีเขียวหรือสีเขียวน้ำทะเล อย่างไรก็ตาม ในช่วงที่ออกอากาศทางโทรทัศน์ ได้เกิดความเข้าใจผิดว่าวอลเตอร์เป็นหุ่นยนต์สีฟ้า เนื่องจากข้อจำกัดด้านเทคนิคการถ่ายทำและการตัดต่อในยุคนั้น ซึ่งทำให้ค่าสีบนหน้าจอเกิดการผิดเพี้ยนจากต้นฉบับ

 ผู้ช่วยในทีม 
มาซากิ ชุนสุเกะ (正木 俊介)
ผู้บัญชาการของหน่วย WSP (วินสเปคเตอร์) อายุ 41 ปีเป็นผู้ก่อตั้งหน่วยตำรวจพิเศษคอยบังคับคำสั่งของสมาชิกแต่บางครั้งคอยช่วยเหลือเรียวมะอยู่เนื่องๆ
ฟูจิโนะ จุนโกะ (藤野 純子)
ผู้ช่วยของทีมวินสเปคเตอร์อายุ 20 ปีถนัดด้านการยิงปีนและทำหน้าที่สืบสวน
โคยามะ ฮิซาโกะ (小山 久子)
เจ้าของร้านกาแฟ Chaco อายุ 22 ปีมีเบื้องหลังเป็นเจ้าหน้าที่ตำรวจ 
โนโนยามะ ชินอิจิ (野々山 真一)
เจ้าหน้าที่ของวินสเปคเตอร์ทำหน้าที่ในการซ่อมแซมและสร้างอาวุธ, ยานยนต์และซัพพอร์ทดรอยด์ทั้ง 2
มาด็อด (マドックス)
ซูเปอร์คอมพิวเตอร์ของวินสเปคเตอร์คอยค้นหากลุ่มอาชญากร
เดมิตัส (デミタス)
หุ่นซัพพอร์ทดรอยด์ขนาดเล็กของวินสเปคเตอร์คอยทำหน้าที่ควบคู่กับมาด็อดและคอยช่วยเหลือกับซัพพอร์ทดรอยด์ทั้ง 2
 ตัวละครอื่นๆ 
คางาวะ ยูโกะ (香川 優子)
น้องสาวของเรียวมะอายุ 13 ปี
โคยามะ เรียวตะ (小山 良太)
น้องชายของฮิซาโกะ
ดร.อาซาฮินะ (朝比奈博士)
นักวิทยาศาตร์ของสำนักงานตำรวจเป็นผู้สร้างอาวุธของวินสเปคเตอร์มีลูกสาวอยู่ 1 คนคือนัตสึมิ 
ฮิโรซากิ ยูคาริ (広崎ゆかり)
ลูกสาวของยูอิจิเสียชีวิตจากอุบัตเหตุจากมอเตอร์ไซค์ชน

 อุปกรณ์และอาวุธของวินสเปคเตอร์ 
โทเคย์เทโช
ตราประจำตัวของเรียวมะ ใช้ในการสืบสวนและสวมครัช เทคเตอร์
ครัช เทคเตอร์
เกราะสีแดงของเรียวมะ มีข้อขีดจำกัดการใช้เพียงเวลา 5 นาทีโดยชุดเกราะครัชเทคเตอร์จะอยู่ในตัวรถวินสคว็อดและเมื่อใช้เกินเวลาที่ขีดจำกัดทำให้ร่างกายอยู่ในสภาพเหนื่อยและเหงื่อออกง่าย
กิกะสตรีมเมอร์
สุดยอดอาวุธที่ทางสำนักงานตำรวจสร้างขึ้นมาเพื่อใช้ต่อกรกับอาชญากรที่มีความแข็งแกร่งพิเศษ โดยสามารถเปลี่ยนรูปแบบทั้ง 2 รูปแบบด้วยกันคือ
สปินเนอร์โหมด
กิกะสตรีมเมอร์รูปแบบอาวุธระยะประชิดสามารถเจาะหินหนาได้อย่างดี
แม็กซิมโหมด
กิกะสตรีมเมอร์รวมกับแม็กซ์คาลิเบอร์และติดตั้งส่วนปีนกล ในการเพิ่มประสิทธิภาพให้กับอาวุธให้สูงขึ้น
แม็กซ์คาลิเบอร์
ดาบติดตั้งที่แขนขวาของไฟเออร์ ตัวดาบเป็นใบมีดขนาดเล็กเรียวคล้ายดาบเซเบอร์อาบด้วยลำแสงสีแดง
ไบ สเปียร์
กระบองคู่ของไบเคิล โดยปกติเก็บไว้ที่ด้านหลังของไบเคิล
ดิส สไลเดอร์
ปีกที่ติดตั้งอยู่ที่แขนทั้ง 2 ข้างของวอลเตอร์ ใช้ในการบินและเป็นโล่ป้องกันการโจมตี
มัลติแพ็ค
อุปกรณ์เอนกประสงค์ของวินสเปคเตอร์ ใช้ในการกู้ภัยต่างๆ
แฮนด์วาร์ปเปอร์
กุญแจมือในการจับกุมอาชญากรมีความแข็งแรงกว่ากุญแจมือทั่วไป
เดทริค M2
ปืนพกของเหล่าวินสเปคเตอร์ สามารถทำเป็นรูปแบบกระบองตำรวจได้

 ยานพาหนะของวินสเปคเตอร์ 
วินสคว็อด
รถประจำตัวของเรียวมะโดยตัวรถมาจากรถยนต์ยี่ห้อเชฟโรเลต รุ่น Camaro โดยวินสคว็อดถูกสร้างขึ้นหลังจากลูกน้องของมอธได้ทำลายรถของเรียวมะ วินสคว็อดมีความพิเศษกว่ารถทั่วไปคือเป็นศูนย์รวมระบบคอมพิวเตอร์ในการสื่อสารของหน่วย WSP โดยสามารถเปลี่ยนเป็น 2 แบบคือ
แพทโทลสคว็อด
วินสคว็อดรูปแบบปกติ โดยสามารถขับเคลื่อนความเร็วสูงถึง 400 กิโลเมตร
ไฟเออร์สคว็อด
วินสคว็อดที่ได้รับการเปลี่ยนเกราะด้วย SP การ์ดโดยเพื่มความสามารถในการบินและอาวุธต่างๆในตัวรถ โดยสามารถขับเคลื่อนความเร็วสูงถึง 850 กิโลเมตร
วินเซสเชอร์
มอเตอร์ไซต์ของไบเคิล โดยคันมอเตอร์ไซต์จำเป็นต้องใช้ ไบ สเปียร์ เป็นกุญแจในการเดินเครื่อง

 ศัตรูของวินสเปคเตอร์ 
ดร.คุโรดะ (黒田 鬼吉)
แอนด์ดรอยด์ R24
แอนด์ดรอยด์ของดร.คุโรตะภายนอกมีรูปร่างคล้ายมนุษย์ทั่วไปแต่ร่างกายเป็นจักรกล
ยมทูตมอธ (死神モス)
อาชญากรที่กำลังหมายตัวในต่างประเทศเป็นหัวหน้ามาเฟียในการทำลายโลกและทำหน้าที่กำจัดวินสเปคเตอร์ (ปรากฏตัวในตอนที่ 13-14)
ฮิโรซากิ ยูอิจิ (広崎雄一)
อาชญากรแฮคเกอร์ทำหน้าที่แทรกแซงระบบหุ่นยนต์และการปลอมตัวโดยอดีตฮิโรซากิเป็นผู้ช่วยของดร.อาซาฮินะแต่ว่าเหตุการณ์ที่ลูกสาวเสียชีวิตถูกมอเตอร์ไซค์ชนจึงทำให้แก้แค้นที่เนื่องจากลุกสาวของตนเสียชีวิตไปจึงได้สร้างระบบพิเศษเพื่อที่แฮคเดอร์ระบบต่างๆแต่ท้ายสุดต้องจบชีวิตด้วยถูกระบบซูเปอร์คอมพิวเตอร์ที่ฮิโรซากิสร้างขึ้นมาโจมตีฮิโรซากิไปในที่สุด (ปรากฏตัวในตอนที่ 31-32)
ไบรอัน (ブライアン)
หุ่นยนต์ A.I. ของประเทศสหรัฐอเมริกา ปรากฏตัวในฐานะหุ่นยนต์นักฆ่าแต่เดิมไบรอันเป็นหุ่นยนต์ที่นิสัยดีและเป็นเพื่อนกับไบเคิลและวอลเตอร์แต่ว่าถูกฮิโรซากิดัดแปลงหุ่นยนต์กลายเป็นเครื่องจักรฆ่าคนทำหน้าที่ทำลายเมืองถูกกำจัดด้วยกิกะสตรีมเมอร์ไปในที่สุด (ปรากฏตัวในตอนที่ 31)

หมวดหมู่:เมทัลฮีโร